**삼성 로고(Lettermark)Kontaktai:**

Liga Bite

„Samsung Electronics Baltics”

Tel: +371 67076046

l.bite@samsung.com

**„Samsung“ pristatė televizorių naujienas, tarp jų – ir tinkamas naudoti lauke**

**VILNIUS, Lietuva – kovo 3 d., 2021m**. Bendrovė „Samsung“ savo virtualiame renginyje „Unbox&Discover“ pristatė naujus „MICRO LED“ ir „Neo QLED“ televizorius, ekranus, monitorius ir garso sistemas. Žmonėms daugiau laiko praleidžiant namuose, „Samsung“ naujovės leidžia vartotojams savo ekranus išnaudoti dar geriau – dirbti, bendrauti ir užsiimti laisvalaikio veiklomis patogiau ir efektyviau.

Ištisus dešimtmečius televizorius buvo tiesiog prietaisas, kuriame žmonės žiūrėdavo filmus ir serialus, tačiau dabar jie plečia savo ribas ir tampa įrenginiais, pritaikytais pramogoms, darbui ir sportui. Pastarieji metai pakeitė vartotojų požiūrį į ekranus – pradėję išnaudoti vis daugiau jų siūlomų galimybių žmonės šiuos prietaisus atranda iš naujo.

**Namams pritaikyta MICRO LED technologija**

Nepaprastas ryškumas, gilios juodos spalvos ir kvapą gniaužianti vaizdo kokybė – visa tai siūlo „MICRO LED“ technologija. Neorganiniai diodai padeda išvengti perdegimo ir užtikrina, kad ekranas išliks ryškus visą televizoriaus naudojimo laiką. 2021 m. „Samsung“ pristatė „MICRO LED“ technologiją įprasto televizoriaus pavidale, todėl dabar vartotojai gali mėgautis kinematografine patirtimi savo namuose.

„MICRO LED“ ekraną galima padalinti į keturias dalis. Kartu su „4Vue“ (Quad View) funkcija, vartotojai gali stebėti iki keturių skirtingų vaizdų vienu metu – žiūrėti keletą sporto varžybų arba žaisti vaizdo žaidimą ir kartu stebėti gidą. „MICRO LED“ suteikia tikrovišką vaizdą itin dideliame ekrane.

**„Samsung Neo QLED“ – prisitaikantis prie įvairių pomėgių**

Bendrovė taip pat pristatė „Samsung Neo QLED“, kuris išsiskiria neįtikėtina vaizdo kokybe, nepriklausančia nuo žiūrimo turinio. Tai užtikrinti padeda „Neo Quantum“ procesorius ir „Quantum Mini LED“ technologija. Gilios juodos ir ryškios šviesios spalvos, kartu su vaizdo pagerinimu, leidžia „Samsung Neo QLED“ televizoriaus ekrane matyti itin realistišką vaizdą.

Šis televizorius išsiskiria ir žaidimams pritaikytomis funkcijomis – bendradarbiaujant su „AMD“, „Neo QLED“ tapo pirmuoju televizoriumi, palaikančiu „Freesync Premium Pro“. Naujoji „Game Bar“ funkcija padeda greitai sekti svarbiausius žaidimo aspektus, o „Ultrawide Gameview“ leidžia vartotojams mėgautis itin plačiu kraštinių santykiu, kuris anksčiau buvo palaikomas tik žaidimų monitoriuose.

Mėgstantys sportuoti namuose taip pat galės išnaudoti šio televizoriaus sportui pritaikytas galimybes. Daugelis žmonių jau ilgą laiką negali lankytis sporto klubuose, todėl buvo priversti ieškoti galimybių sportui namuose. „Samsung Health“ programėlėje galima rasti daugybę treniruočių, kurios padeda išlaikyti gerą sportinę formą. Ji taip pat suderinama ir su mobiliaisiais bei dėvimaisiais įrenginiais.

2021 m. „Samsung Health“ pasipildė „Smart Trainer“ funkcija. Su papildoma kamera, kuri yra parduodama atskirai, „Smart Trainer“ dirbtinio intelekto pagalba išanalizuoja vartotojo stovėseną ir realiuoju laiku duoda patarimus tam, kad treniruotės būtų dar efektyvesnės.

**Televizoriai, kuriais galima naudotis namuose ir lauke**

„The Frame“ televizorius išsiskiria tuo, kad jį galima paversti į meno kūrinį, kuris puikiai įsilieja į namų interjerą. „Art Store“ [[1]](#footnote-1) išplėtė savo partnerių sąrašą, todėl prie šios platformos prisijungus „Etsy“ ir „NAVA Contemporary“, vartotojai gali rinktis iš dar platesnio meno kūrinių sąrašo. Dėl dirbtinio intelekto technologijos, esančios prietaise, meno kūrinį vartotojui gali pasiūlyti ir pats televizorius – nauji kūriniai vartotojui rekomenduojami išanalizavus praėjusius jo pasirinkimus. „The Frame“ taip pat turi iki 6 GB išplėstą atmintį, todėl dabar televizoriuje galima saugoti iki 1200 aukštos kokybės nuotraukų. 2021 metai atnešė pokyčių ir pačiam televizoriui – dabar jo plotis siekia vos 24,9 milimetrus, o ant sienos jį pakabinti galima su nauju „Slim Fit“ sieniniu laikikliu.

Tie, kurie pasiilgo kino teatrų, apsidžiaugs sužinoję apie „The Premiere“ trigubą lazerinį projektorių, kuris vaizdą rodo 4K raiška. Minimalistinis šio projektoriaus dizainas su suapvalintais kampais puikiai įsilieja į namų interjerą. Dar 2020 metais „Samsung“ pristatė „The Terrace“ – pirmąjį lauko sąlygoms pritaikytą televizorių. Jis turi „IP55“ įvertinimą, kuris patvirtina, kad įrenginys yra atsparus vandeniui ir dulkėms.

**Ekranai, išplečiantys darbo, mokslo ir žaidimų galimybes**

2020 metais drastiškai išaugo ekranų poreikis. Jie tapo kasdienio gyvenimo dalimi, nes vartotojai jais naudojosi darbui, mokslui ir žaidimams. Tam, kad patenkintų šiuos poreikius, „Samsung“ pristatė pirmąjį „Smart Monitor“, kuris yra suderinamas su „Wi-Fi“, „Bluetooth“, „Wireless DeX“ ir „Apple AirPlay2“, taip suteikiant vartotojams galimybę dirbti iš bet kur, net nebūnant prie įprasto kompiuterio. Kartu su „AirPlay 2“ naudotojai gali perduoti turinį į monitorių tiesiai iš „iPhone“, „iPad“ ir „Mac“ įrenginių.

2020 metais „Odyssey G9“ monitorius sukėlė tikrą perversmą – šiais metais „Samsung“ jį dar labiau patobulino su „Quantum MiniLED“ ekranu ir žaidimams pritaikytomis funkcijomis. 1000R išlenktas ekranas, suderintas kartu su „Quantum MiniLED“ technologija, suteikia žaidimų mėgėjams išskirtinę patirtį.

„Samsung“ taip pat pristatė 75 colių įstrižainės skaitmeninę lentą „Samsung Interactive Display FLIP“, kurioje galima rašyti ir piešti. „The Flip“ yra papildytas funkcijomis, padedančiomis vartotojams mokytis ar dirbti nesvarbu, kur jie būtų – klasėje, biure ar namuose. Prie šios skaitmeninės lentos su savo asmeniniais įrenginiais vienu metu gali prisijungti iki 20 žmonių. „The Flip“ leidžia vartotojams stebėti kolegos ar mokytojo prezentaciją taip, lyg ji būtų rodoma tame pačiame kambaryje, o tai suteikia galimybę saugiai dirbti nuotoliniu būdu.

**Garsas, prisitaikantis prie vaizdo**

Garso sistemos „Soundbar“, kartu su „Q-Symphony“ technologija, suteikia trijų dimensijų garsą jūsų žiūrimam turiniui. Tam, kad garsas būtų dar aiškesnis ir labiau įtraukiantis, „Q950A“ garso sistema yra papildyta 11.1.4 kanalo garsu, todėl jūs visuomet išliksite garso centre. Nauja „Bass Boost“ funkcija leidžia vartotojams vieno mygtuko paspaudimu pridėti daugiau žemųjų dažnių garsų. Tie, kurie mėgsta klausytis muzikos iš savo mobiliųjų įrenginių, galės pasinaudoti „Tap Sound“ funkcija – užteks priliesti savo išmanųjį telefoną prie „Soundbar“ ir garsas bus perkeltas. „Q950A“ yra suderinamas su balso asistentais, įskaitant „Amazon Alexa“ ir „Bixby“.

**Apie „Samsung Electronics Co., Ltd.“**

„Samsung Electronics Co., Ltd.“ įkvepia žmones visame pasaulyje ir kuria ateitį novatoriškomis idėjomis bei technologijomis, kurias diegia televizoriuose, išmaniuosiuose telefonuose, dėvimuose įrenginiuose, planšetiniuose kompiuteriuose, kamerose, skaitmeniniuose įrenginiuose, spausdintuvuose, medicinos įrangoje, tinklų sistemose bei puslaidininkiuose. Bendrovė pirmauja kurdama daiktų interneto, išmaniųjų namų bei sveikatos apsaugos skaitmenines technologijas.

1. Būtina „Art Store“ prenumerata. Prenumeratai taikomi mokesčiai. [↑](#footnote-ref-1)